# Pixadina (grup de bolets)

Les pixadines són cama-secs de colors vius (roig, taronja, groc, verd), de làmines molt espaiades, engruixides i com de cera.
Els caràcters més utilitzats per diferenciar les espècies són el color del barret i la viscositat de cama i barret. Aquests caràcters poden variar segons edat o condicions ambientals. Per evitar errors en la identificació observareu en el llistat d’espècies més corrents que una mateixa espècie pot aparèixer en diferents grups.

## Morfologia

Per diferenciar les espècies de pixadines cal analitzar els següents detalls morfològics:
* Superfície del barret: Cal esbrinar si és seca o viscosa. És útil col·locar la llengua sobre el barret per detectar si te tast amarg. Els colors poden variar al llarg de la maduració, o ennegrir un cop collits o al frec.
* Làmines: Important determinar el tipus d’inserció (lliures, soldades, escotades, decurrents)
* Cama: Cal esbrinar si és seca, humida o viscosa. Si és realment viscosa se us farà difícil aguantar la cama amb dos dits.
* Carn: Pot envermellir al frec (H. ovina) o ennegrir
* Olor: Força variat. Poden tenir olor de Lactarius quietus (Hygrocybe quieta), dolça com la mel (H. splendidissima, H. reiidi) o de lleixiu (H. nitrata)

## Hàbitat

Són bolets de prats, pastures, clarianes, marges de camins i platges arenoses. Només hi ha alguns exemples de pixadines que creixin en boscos, com és el cas de la pixadina de bosc (Hygrocybe quieta).

## Usos

La pampeta de prat (Cuphophyllus pratensis) és la única espècies de pixadina comestible.

## Espècies de pixadines

Es diferencien dos grans grups de pixadines

### Pixadines de cama llenegosa o humida

Podem diferenciar-ne dos subgrups:
Pixadines que ennegreixen al frec o amb l’edat
* Hygrocybe conica, pixadina
* Hygrocybe conicoides, pixadina de dunes
Pixadines que no ennegreixen
* Hygrocybe mucronella, pixadina amarga
* Gliophorus laetus, pixadina de cautxú cremat
* Hygrocybe salicis-herbaceae, pixadina de salenca
* Hygrocybe chlorophana, pixadina groga
* Gliophorus psittacinus, pixadina verda

### Pixadines de cama seca

Podem diferenciar-ne dos subgrups:
Pixadines de tons blanquinosos, grisencs, brunencs, groguencs pàl·lids, taronja mat o negres; cama algun cop amb colors violacis
* Pixadines de làmines decurrents:
** Cuphophyllus pratensis, pampeta de prat
** Hygrocybe lacmus, pixadina grisa
** Cuphophyllus colemannianus, pixadina torrada
** Cuphophyllus russocoriaceus, pixadina de cedre
** Cuphophyllus virgineus, llenega blanca petita
* Pixadines de làmines adnates o lliures:
** Hygrocybe conica, pixadina
** Hygrocybe spadicea, pixadina bruna
** Porpolomopsis calyptriformis, pixadina de barret de bruixa
** Hygrocybe conicoides, pixadina de dunes
** Hygrocybe nitrata, pixadina de lleixiu
** Cuphophyllus fornicatus, pixadina de mugró
** Hygrocybe ovina, pixadina vermellejant
Pixadines de tons vius (groc viu, taronja, vermell o, algun cop, lila o rosa); cama mai de color violaci
* Pixadines de barret llenegós:
** Hygrocybe conica, pixadina
** Hygrocybe mucronella, pixadina amarga
** Hygrocybe spadicea, pixadina bruna
** Hygrocybe quieta, pixadina de bosc
** Gliophorus laetus, pixadina de cautxú cremat
** Hygrocybe conicoides, pixadina de dunes
** Hygrocybe salicis-herbaceae, pixadina de salenca
** Hygrocybe ceracea, pixadina groga menuda
** Hygrocybe chlorophana, pixadina groga
** Hygrocybe aurantiosplendens, pixadina taronja
** Gliophorus psittacinus, pixadina verda
** Hygrocybe punicea, pixadina vermella
** Hygrocybe coccinea, pixadina vermella petita
* Pixadines de barret sec:
** Hygrocybe mucronella, pixadina amarga
** Hygrocybe turunda, pixadina aspre
** Hygrocybe spadicea, pixadina bruna de làmines grogues
** Porpolomopsis calyptriformis, pixadina de barret de bruixa
** Hygrocybe quietia, pixadina de bosc
** Hygrocybe calciphila, Hygrocybe miniata, pixadina de calcària
** Hygrocybe reidii, pixadina de mel
** Hygrocybe coccineocrenata, pixadina de mollera
** Hygrocybe cantharellus, pixadina de molsa
** Hygrocybe splendidissima, pixadina esplèndida
** Hygrocybe intermedia, pixadina fibrosa
** Hygrocybe acutoconica, pixadina groga cònica

## Referències

* ↑ Cuello Subirana, Josep. Els noms dels bolets. Bellaterra: Lynx, 2007, p. 493. ISBN 978-84-96553-39-2.
* 1 2 3 Gràcia, Enric. La Clau dels Bolets: Identifica'ls de la mà d'Enric Gràcia, Vol. II, p:137. El Papiol: efadós, 2021.
* 1 2 Vidal, Josep Maria; Ballesteros, Enric. Bolets dels Països Catalans i els seus noms populars. Figueres: Brau Edicions, 2013. ISBN 9788496905986.
* 1 2 Læssøe, Thomas; Petersen, Jens H. Fungi of Temperate Europe. Princeton: Princeton University Press, 2019. ISBN 9780691180373.